Fil-Qorti tal-Maġistrati (Malta) Bħala Qorti ta` Ġudikatura Kriminali Maġistrat dottor Aaron M. Figallo M.A. Law, LL.D. (melit) (Spettur Jeffrey Mckeon) Rat l-imputazzjonijiet miġjuba kontra l-imputati Ibrahim Mulvaney, dokument maħruġ mill-Kummissarju għar-Refuġjati numru 22130/17 u li ġie mixli talli fil-lejl bejn id-9 u 1-10 ta' Novembru 2018 bejn il-hdax ta' filghaxija u s- siegha ta' filghodu (23.00Hrs - Ol:OOHrs) fil-Belt Ta' Xbiex u f'dawn il- Gzejjer; 1. Ikkometta serq ta' telefon cellulari ta' l-ghamla Iphone minn gewwa l- istabbiliment 'The Pub', sitwat fi Triq l-Arcisqof ghad-dannu ta' Raphael Laferla u/jew persuni ohra u/jew entitajiet ohra, liema serq huwa kwalifikat bil-hin, kif ukoll bil-valur li jiskorri il-mitejn tnejn u tletin ewro u erbgha u disghin centezmu (€232.94) izda ma jiskorrix l-elfejn tlett mijja u disa' u ghoxrin euro u seba' u tletin centezmu (€2,329.37) u dan bi ksur tal-artikoli 261, 267 u 270 tal-kapitolu 9 tal-ligijiet ta' Malta; 2. Ikkometta serq ta' telefon cellulari ta' l-ghamla Samsung minn gewwa l- istabbiliment 'La Bottega', sitwat fi Triq Merkanti ghad-dannu ta' Shayma Laganan u/jew persuni ohra u/jew entitajiet ohra, liema serq huwa kwalifikat bil-hin, kif ukoll bil-valur li jiskorri il-mitejn tnejn u tletin ewro u erbgha u disghin centezmu (€232.94) izda ma jiskorrix l-elfejn tlett mijja u disa' u -ghoxrin euro u seba' u tletin centezmu (€2,329.3 7) u dan bi ksur tal-artikoli 261, 267 u 270 tal-kapitolu 9 tal-ligijiet ta' Malta; 3. U aktar talli fl-istess data, hin, lok u cirkostanzi f'dawn il-Gzejjer kkommetta reat waqt il-perijodu operattiv ta' sentenza sospiza hekk kif moghotija nhar it-30 ta' Jannar 2018, mill-Magistrat Dr. C. Saliba Lorenzen LL.D., liema sentenza hija assoluta u ma' tistax tinbidel ai termini tal artikolu 28B tal Kap 9 tal-ligijiet ta' Malta 4. U aktar talli irrenda ruhu recidiv ai termini tal-Artikoli 49, 50 tal-Kapitolu 9 tal-Ligijiet ta' Malta, wara li gie misjub hati b'sentenzi moghtija mill- Qrati ta' Malta, liema sentenzi saru definittivi u ma jistghux jigu mibdula. Rat li matul is-seduta tal-11 ta' Novembru 2018 l-Uffiċjal Prosekutur ikkonferma l-imputazzjonijiet bil-ġurament; Illi matul l-eżami tal-imputat ai termini tal-Artikolu 392(1)(b) tal-Kodiċi Kriminali, l-imputat debitament assistit mill-Avukat għall-Għajnuna Legali Dr. Victor Figallo, stqarr li kien inkondizzjonatament ħati tal- imputazzjonijiet miġjuba kontrih. Il-Qorti wissiet lill-imputat bl-aktar mod solenni rigward il-konsegwenzi tal-ammissjoni inkluż fis-sens illi għar-reati li ammetta għalihom tista' tingħata piena ta' priġunerija jew pieni alternattivi. Wara li tagħtu żmien biżżejjed sabiex jiddeċiedi jekk hux ser jerġa lura mill-ammissjoni reġistrata minnu fl-atti, l-imputat, fil-preżenza tal-interpretu u wara li kkonferixxi mal-Avukat Difensur, wieġeb li huwa ħati imputazzjonijiet miġjuba kontrih. Il-Qorti fliet id-dokumenti eżebiti u l-atti proċesswali, inkluż il-fedina penali tal-imputat u semgħet lill-partijiet jittrattaw dwar il-piena. Ikkunsidrat : - Illi fid-dawl tal-ammissjoni inkondizzjonata tal-imputat din il-Qorti ma għandhiex alternattiva għajr ħlief lill-imputat ħati imputazzjonijiet miġjuba kontrih skont kif intqal aktar il-fuq. Din il-Qorti ħasbet fit-tul dwar il-piena li għandu jingħata l-imputat għar-reati kommessi minnu. Il-Qorti rat li l-ħati huwa plurireċidiv u dan wara li ġie misjub ħati minn dawn il-Qrati, inter alia, li : - Wara li żbarka f'Malta huwa naqas li jagħti lill-Uffiċjal Prinċipali tal-Immigrazzjoni l-informazzjoni preskritta minnu nonche li kiser regoli relattivi għall-kondotta fuq bastimenti jew portijiet u ġie kundannat għal piena karċerarja ta' xahrejn permezz ta' sentenza mogħtija minn din il-Qorti presjeduta mill-Maġistrat Dottor Audrey Ciscaldi nhar id-29 ta' Novembru 2017; Inoltre, huwa diġa kien ingħata l-opportunita' li jkun jista' jibdel ħajtu u jgħix b'mod ċivili u rispettuż tal-Liġi f'dan il-pajjiż meta din il-Qorti presjeduta mill-Maġistrat Dottor Claire Lauria Kareem Camilleri, għal diversi delitti ta' ħsara volontarja u li pparteċipa f'ġemgħa ta' għaxra minn nies jew aktar bil-ħsieb li jiġu kommessi reati kienet tagħtu sentenza ta' tminn xhur priġunerija sospiżi għal sentejn.1 Din is-sentenza ingħatat lilu fit-22 ta' Jannar 2018. Anqas minn għaxar xhur wara li ingħata din l-aħħar sentenza, reġa' kkommetta delitti serji, din id-darba ta' serq kwalifikat. Deċide li wara li rat l-Artikoli 17, 28A, 28B, 28F, 49, 50, 261(c)(f), 267, 279(a) u 280(1) tal-Kodiċi Kriminali, il-Qorti qegħda ssib lil imputat Ibrahim Mulvaney, fuq l-ammissjoni inkondizzjonata tiegħu stess, ħati tal- imputazzjonijiet miġjuba kontra tiegħu. Illi in kwantu tal-piena li għandha tiġi inflitta, din il-Qorti qieset l- ammissjoni bikrija tal-imputat u għalhekk il-fatt li franka lil Qorti ħafna żmien u spejjes u għalhekk kien jimmerita termperament fil-piena infliġġenda. F'dan il-każ, stante l-ammissjoni bikrija, il-Qorti għażlet li, unikament għall-fini tal-piena per se ma tittrattax mal-ħati bħala reċidiv. Iżda mill-banda l-oħra il-Qorti ħadet kont tal-Artikolu 18 tal-Kodiċi Kriminali, u tqis li fiċ-ċirkostanzi tal-każ il-piena infliġġenda għandha tiżdied bi grad. Inoltre huwa għandu jingħata sentenza ta' priġunerija 1 kif jidher ċar mill-fedina penali tiegħu u mill-kopja tas-sentenza eżibita fl-atti. effettiva, in kwantu huwa wettaq dan id-delitt ta' serq ta' telefoni ċellulari fil-perjodu operattiv ta' sentenza ta' priġunerija sospiża. Konsegwentement il-Qorti tikkundannah : i : kwantu għall-ewwel u t-tieni imputazzjonijiet għall-piena ta' tlettax (13) il-xahar priġunerija; ii : kwantu għat-tielet imputazzjoni wara li rat l-Artikoli 28A u 28B tal-Kodiċi Kriminali, filwaqt li qiegħda ssib li Ibrahim Mulvaney wettaq ir-reati li għalihom hemm piena ta' priġunerija matul il- perjodu operattiv ta' sentenza sospiża, ai termini tal-Artikolu 28B(1) tal-Kodiċi Kriminali qiegħda titratta miegħu għar-rigward tas-sentenza sospiża u konsegwentement qiegħda tordna li s- sentenza ta' tminn xhur priġunerija sospiżi għal sentejn għandha tibda' sseħħ b'effett immedjat. Għall-fini ta' kjarezza, bis-saħħa ta' din is-sentenza Ibrahim Mulvaney qiegħed jiġi kundannat għal perjodu komplessiv ta' wieħed u għoxrin (21) xahar priġunerija. Mill-banda l-oħra, kwantu għall-konsegwenzi li jitnisslu mill-piena inflitta, peress li l-imputat huwa plurireċidiv u ġie misjub ħati tliet darbiet fi żmien ta' madwar sena ta' reati li wkoll jolqtu l-ordni pubbliku, kif ukoll li f'dan il-każ ġie kkundannat għal piena ta' priġunerija għal żmien ta' mhux anqas minn sena : - (a) ai termini tal-Artikolu 5(2)(d) tal-Kapitolu 217 l-Att dwar l- Immigrazzjoni il-Qorti tirrakkomanda lill-Uffiċjal Prinċipali tal- Immigrazzjoni sabiex meta jiskonta s-sentenza tiegħu l-imputat jiġi ddikjarat bħala immigrant ipprojbit skont kif jipprovdi Artikolu 5(2)(d) tal-Kapitolu 217 l-Att dwar l-Immigrazzjoni u tittieħed l-azzjoni meħtieġa għar-rimpatriju; (b) ai termini tal-Artikolu 10(2)(b) tal-Kapitolu 420 tal-Liġijiet ta' Malta, fil-każ li din is-sentenza li titratta reat ta' serq aggravat u kwalifikat bir-reat kontinwat tidħol f'ġudikat, in kwantu huwa reat partikolarment gravi u l-ħati bil-kondotta tiegħu matul din l-aħħar sena wera' li huwa ta' perikolu għall-komunita' ta' persuni li jgħixu f'Malta, għandu jikkonsidra jekk jirrevokax jew iġeddidx il-protezzjoni mogħtija lill-ħati. Il-Qorti rat l-Artikolu 392A tal-Kodiċi Kriminali u tordna li l-atti ta' din il-kawża flimkien ma din is-sentenza jiġu mgħoddija lill-Avukat Ġenerali fi żmien sitt ijiem skont il-Liġi. Intant tordna li kopja ta' din is-sentenza għandha tiġi komunikata wkoll lill-Uffiċjal Prinċipali tal-Immigrazzjoni, lill-Kummissarju għar-Refuġjati u lill-Ministru responsabbli għall-Immigrazzjoni. Mogħtija illum it-tlettax ta' Novembru tas-sena elfejn u tmintax fil- Qrati tal-Ġustizzja, Ta' Xbiex. Ammissjonijiet/oħrajn/priġunerija effettiva